ภาพโปสเตอร์ถูกพบเห็นได้ทั่วไปในอังกฤษระหว่าง "สงครามลวง"
**สงครามลวง** เป็นช่วงเวลาแปดเดือนแรกของสงครามโลกครั้งที่สอง ซึ่งยังไม่มีการรบใหญ่ในแนวรบด้านตะวันตก

ภายหลังกองทัพเยอรมันบุกเข้าโปแลนด์ในวันที่ 1 กันยายน 1939 สหราชอาณาจักรและฝรั่งเศสก็ประกาศสงครามต่อเยอรมนี อย่างไรก็ตาม 
ขณะที่กองทัพเยอรมันส่วนใหญ่ยังติดพันการรบอยู่ในโปแลนด์ สหราชอาณาจักรและฝรั่งเศสกลับไม่กล้าทำปฏิบัติการทางทหารใดต่อเยอรมนี มีเพียงการปะทะประปรายบริเวณชายแดนและการคว่ำบาตรทางเศรษฐกิจต่อเยอรมนี แม้มีข้อตกลงพันธมิตรทางการทหารอังกฤษ-โปแลนด์ และพันธมิตรทางการทหารฝรั่งเศส-โปแลนด์ ซึ่งผูกมัดให้ทั้งสองประเทศเข้าช่วยเหลือโปแลนด์

แนวรบด้านตะวันตกนั้นค่อนข้างสงบเป็นเวลากว่าเจ็ดเดือน แต่ว่าเยอรมนีก็สามารถครอบครองดินแดนจำนวนมากของยุโรปไปเสียแล้ว กองทัพสัมพันธมิตรรีบเสริมกำลังทันที โดยการซื้ออาวุธจากสหรัฐและวัตถุดิบเพื่อป้อนเข้าสู่โรงงานอุตสาหกรรม สหรัฐให้สิทธิพิเศษแก่อังกฤษและฝรั่งเศสที่จะซื้อสินค้าในราคาถูกลง และต่อมาก็ได้ให้เช่า-ยืม แต่ก็ยังปรากฎว่ามีบริษัทเอกชนบางแห่งของสหรัฐและอังกฤษที่ให้ความสนับสนุนเยอรมนีโดยปราศจากการเห็นชอบและการลงโทษจากภาครัฐ โรงงานบางแห่งในอังกฤษยังคงผลิตเครื่องยนต์ให้แก่เครื่องบินรบเยอรมัน บริษัทเอกชนอเมริกาขายวัตถุดิบทางอุตสาหกรรมแก่เยอรมนี  ด้วยเหตุที่สหรัฐมีการป้อนสินค้ามหาศาลเข้าสู่สหราชอาณาจักร เยอรมนีจึงพยายามที่ขัดขวางการค้าขายข้ามมหาสมุทรแอตแลนติก และก่อให้เกิดยุทธนาวีมหาสมุทรแอตแลนติก

สงครามลวงสิ้นสุดในวันที่ 10 พฤษภาคม 1940 เมื่อกองทัพเยอรมันบุกเข้าประเทศฝรั่งเศสและกลุ่มประเทศแผ่นดินต่ำ

ชื่อเรียก
---------

* ชาวอังกฤษทั่วไป เรียก *"Funny War"* หรือ "สงครามขบขัน" บ้างก็เรียก  *"Bore War"* ซึ่งเป็นการเล่นคำจากเดิมคือ *"Boer War"*
* วินสตัน เชอร์ชิลล์ เรียกว่า *"Twilight War"* หรือ "สงครามคลุมเครือ"
* ชาวเยอรมัน เรียกว่า *"Sitzkrieg"* หรือ "สงครามนั่งรอ" บ้างก็เรียก *"komischer Krieg"* หมายความว่า "สงครามขบขัน" หรือ "สงครามประหลาด"
* ชาวฝรั่งเศส เรียกว่า *"drôle de guerre"* หรือ "สงครามประหลาด"
* ชาวอิตาลี เรียกว่า *"guerra fittizia"* บ้างก็เรียก *"finta guerra"* หมายความว่า "สงครามปลอม" และ "สงครามเท็จ" ตามลำดับ
* ชาวโปแลนด์ เรียกว่า *"dziwna wojna"* หรือ "สงครามประหลาด"

การรุกซาร์ลันท์
---------------

บทความหลัก: การรุกซาร์ลันท์
ในเดือนกันยายน 1939 กำลังทหารฝรั่งเศสได้ล้ำพื้นที่ซาร์ลันท์เข้าไปลึก 3 ไมล์ก่อนที่จะถอนตัวออกมา ในการรุกครั้งดังกล่าว กองทัพฝรั่งเศสมีกำลังพลกว่า 98 กองพลและยานเกราะกว่า 2,500 คัน แต่ว่ากำลังทหารเยอรมันมีทหารเพียง 43 กองพลและปราศจากการสนับสนุนด้วยยานเกราะ

สงครามฤดูหนาว
-------------

บทความหลัก: สงครามฤดูหนาว
เหตุการณ์สำคัญหนึ่งในสงครามลวงก็คือ สงครามฤดูหนาว เริ่มตั้งแต่สหภาพโซเวียตโจมตีฟินแลนด์เมื่อวันที่ 30 กันยายน 1939 ประชาชนส่วนใหญ่ของอังกฤษและฝรั่งเศสนั้นมีความเห็นเข้าข้างฟินแลนด์ และเรียกร้องให้รัฐบาลทั้งสองร่วมกันช่วยเหลือฟินแลนด์ แต่ว่ากองทัพฟินแลนด์ก็สามารถยันทัพโซเวียตได้ สหภาพโซเวียตนั้นก็ถอนตัวออกจากสันนิบาตชาติ แผนการส่งทหารของอังกฤษและฝรั่งเศสเข้าไปช่วยเหลือฟินแลนด์นั้นได้ถูกคัดค้านอย่างหนัก กองทัพอังกฤษนั้นได้ประชุมก่อนที่จะส่งไปช่วยเหลือฟินแลนด์ ทว่าก็มิได้ส่งไปก่อนที่สงครามฤดูหนาวจะสิ้นสุดลง แต่กลับส่งไปช่วยเหลือนอร์เวย์ในการทัพนอร์เวย์แทน เมื่อวันที่ 20 มีนาคม หลังจากสงครามฤดูหนาวยุติ นายกรัฐมนตรีฝรั่งเศสก็ขอลาออก เนื่องจากประสบความล้มเหลวที่จะส่งความช่วยเหลือไปยังฟินแลนด์

การทัพนอร์เวย์
--------------

บทความหลัก: การทัพนอร์เวย์
มีการประชุมของฝ่ายสัมพันธมิตรว่าจะส่งกองทัพไปยังสแกนดิเนเวียตอนเหนือ แต่ยังมิได้รับการยินยอมจากประเทศเป็นกลางเหล่านั้น และเหตุการณ์อัทมาร์กในวันที่ 16 กุมภาพันธ์ได้ส่งสัญญาณเตือนแก่กองทัพเรือเยอรมันและประเทศเยอรมนี เนื่องจากต้องการที่จะคุกคามแหล่งโลหะและสินแร่ และสามารถยึดครองพื้นที่แถบชายฝั่งนอร์เวย์ เยอรมนีได้โจมตีเดนมาร์กและนอร์เวย์ในปฏิบัติการเวเซอร์อือบุง เริ่มตั้งแต่วันที่ 9 เมษายน ต่อมาระหว่างวันที่ 12-15 เมษายน กองทัพสัมพันธมิตรได้ขึ้นบกที่นอร์เวย์ แต่ว่าภายในสองสัปดาห์ นอร์เวย์ส่วนใหญ่ก็ตกอยู่ในมือของเยอรมัน กองทัพสัมพันธมิตรที่เหลือได้ถอนตัวออกจากนอร์เวย์

การเปลี่ยนรัฐบาลของอังกฤษ
-------------------------

บทความหลัก: การโต้เถียงกรณีนอร์เวย์
ความล้มเหลวของการทัพของฝ่ายสัมพันธมิตรในนอร์เวย์ นั้นเป็นผลมาจากแผนการที่เพ้อฝันที่จะช่วยเหลือฟินแลนด์ ได้ก่อให้เกิดการโต้เถียงที่มีชื่อเสียงในสภาสามัญ นายกรัฐมนตรีเนวิล เชมเบอร์ลินถูกโจมตีอย่างหนัก ตามตัวเลขแล้วผลจากการลงมติไว้วางใจในคณะรัฐบาลของเขานั้นชนะไปด้วยเสียง 281 ต่อ 200 เสียง แต่ว่าผู้สนับสนุนเขาจำนวนมากได้ลงมติไม่ไว้วางใจเขา ขณะที่อีกส่วนหนึ่งไม่ออกเสียง นายเชมเบอร์ลินผู้อับอายนั้นพบว่าเป็นไปไม่ได้ที่เขาจะนำพาพรรคชาตินิยมของเขาต่อไป ในวันที่ 10 พฤษภาคม เขาก็สละตำแหน่งนายกรัฐมนตรีและหัวหน้าพรรคอนุรักษนิยม พระเจ้าจอร์จที่ 6 ทรงเลือกวินสตัน เชอร์ชิลล์ ผู้ซึ่งมีแนวคิดขัดแย้งกับนโยบายเอาใจเยอรมนีของนายเชมเบอร์ลินอย่างสิ้นเชิง ขึ้นเป็นผู้สำเร็จราชการแทน นายเชอร์ชิลล์นั้นต่อมาได้ตั้งรัฐบาลผสมอันประกอบด้วยพรรคอนุรักษนิยม พรรคแรงงานและพรรคเสรีนิยม และรัฐมนตรีหลายตำแหน่งที่ไม่ได้ดำรงตำแหน่งทางการเมืองมาก่อน

ในวันเดียวกันนี้เอง กองทัพเยอรมันเคลื่อนพลสู่เบลเยียม เนเธอร์แลนด์ ลักซ์เซมเบิร์ก และฝรั่งเศส เป็นอันว่าสงครามลวงได้สิ้นสุดลงอย่างสมบูรณ์

ดูเพิ่ม
-------

* การทรยศโดยชาติตะวันตก

อ้างอิง
-------

1. ↑  
"How the Allied multinationals supplied Nazi Germany throughout World War II". libcom.org. สืบค้นเมื่อ 2008-06-02.
2. ↑  
"Early Luftwaffe Fighter using Rolls-Royce Engines". Pilotfriend.com. สืบค้นเมื่อ 2008-06-02.
3. ↑  
"The DuPont Company". Press for Conversion. สืบค้นเมื่อ 2008-06-02.
4. ↑  Higham, Charles: "Trading with the Enemy: An Expose of the Nazi-American Money Plot 1933-1949", Delacorte Press, 1983, ISBN 0-440-09064-4
5. ↑  ::The Phoney War::

ดูเพิ่ม
-------

* Halford Mackinder's Necessary War ยุทธศาสตร์ทางการเมืองเบื้องหลังสงครามลวง

  


| * ด
* ค
* ก
สงครามโลกครั้งที่สอง |
| --- |
| 
* ทวีปเอเชียและแปซิฟิก
* ทวีปยุโรป
	+ ตะวันตก
	+ ตะวันออก
* แอฟริกา ตะวันออกกลาง และเมดิเตอร์เรเนียน
	+ แอฟริกาเหนือ
	+ แอฟริกาตะวันออก
	+ อิตาลี
* แอฟริกาตะวันตก
* แอตแลนติก
* ทวีปอเมริกาเหนือ
* ทวีปอเมริกาใต้

* ความสูญเสีย
* ยุทธนาการทางทหาร
* การประชุม
* ผู้บัญชาการทหาร

 |
| ประเทศผู้เข้าร่วม | 

|  |  |
| --- | --- |
| สัมพันธมิตร(ผู้นำ) | สหราชอาณาจักร **·**  ฝรั่งเศส **·**  สหภาพโซเวียต **·**  สหรัฐ **·**  จีน **·**  โปแลนด์ **·**  แคนาดา **·**  ออสเตรเลีย **·**  นิวซีแลนด์ **·**  แอฟริกาใต้ **·**  เชโกสโลวาเกีย **·**  นอร์เวย์ **·**  เบลเยี่ยม **·**  เนเธอร์แลนด์ **·**  ลักเซมเบิร์ก **·**  อียิปต์ **·**  กรีซ **·**  ยูโกสลาเวีย **·**  เอธิโอเปีย **·**  ฟิลิปปินส์ **·**  อิตาลี (หลังกันยายน 1943) **·**  เม็กซิโก **·**  บราซิล **·**  ฝรั่งเศสเสรี **·**  รัฐบาลชั่วคราวแห่งสาธารณรัฐฝรั่งเศส **·**  คิวบา **·**  เซาเทิร์นโรดีเชีย **·**  อินเดีย |
| อักษะ(ผู้นำ) | เยอรมนี **·**  อิตาลี **·**  ญี่ปุ่น **·**  บัลแกเรีย **·**  ฟินแลนด์ **·**  ฮังการี **·**  โรมาเนีย **·**  ไทย **·**  อิรัก **·**  ฝรั่งเศสวิชี **·** แมนจูกัว **·**  สาธารณรัฐสังคมอิตาลี **·**  ฟิลิปปินส์ **·**  อินเดียเสรี **·**  รัฐบาลแห่งชาติจีนซึ่งจัดระเบียบใหม่ **·**  รัฐเอกราชโครเอเชีย **·**  รัฐพม่า **·**  แอลเบเนีย **·**  สโลวาเกีย **·**  จักรวรรดิเวียดนาม **·**  รัฐผู้พิทักษ์แห่งเซอร์เบีย |
| การต่อต้าน | ออสเตรีย **·**  แถบทะเลบอลติก **·** ดินแดนเช็ก **·** เดนมาร์ก **·**  ฝรั่งเศส **·**  เยอรมนี **·**  กรีซ **·**  อิตาลี **·**  ชาวยิว **·**  เกาหลี **·**  เนเธอร์แลนด์ **·**  นอร์เวย์ **·**  โปแลนด์ **·**  ไทย **·**  สหภาพโซเวียต **·**  สโลวาเกีย **·**  ยูเครน **·**  เวียดนาม **·**  ยูโกสลาเวีย |

 |
| ลำดับเหตุการณ์ | 

|  |  |
| --- | --- |
| สาเหตุ | สงครามโลกครั้งที่หนึ่ง **·**  ทวีปแอฟริกา **·**  ทวีปเอเชีย **·**  ทวีปยุโรป |
| เรียงตามปี | 1939 **·**  1940 **·**  1941 **·**  1942 **·**  1943 **·**  1944 **·**  1945 |

 |
| แง่มุม | 

|  |  |
| --- | --- |
| ทั่วไป | การโจมตีอเมริกาเหนือ **·**  บลิทซ์ครีค **·**  เปรียบเทียบยศทหาร **·**  วิทยาการรหัสลับ **·**  แนวหลัง **·**  อิสริยาภรณ์ **·**  ยุทโธปกรณ์ **·** การผลิตทางทหาร **·**  ทรัพย์เชลยนาซี **·**  เทคโนโลยี **·**  สงครามเบ็ดเสร็จ **·**  การทิ้งระเบิดทางยุทธศาสตร์ |
| ผลที่ตามมา | ผลกระทบ **·**  การขับไล่ชาวเยอรมัน **·**  ปฏิบัติการคลิปหนีบกระดาษ **·**  การยึดครองเยอรมนี **·**  แผนมอร์เกนเธา **·**  การเปลี่ยนแปลงดินแดน **·**  การยึดครองของโซเวียต: โรมาเนีย, ฮังการี, รัฐบอลติก **·**  การยึดครองญี่ปุ่น **·**  สงครามอินโดจีนครั้งที่หนึ่ง **·**  สงครามเย็น **·**  การปลดปล่อยอาณานิคม **·**  วัฒนธรรมร่วมสมัย |
| อาชญากรรมสงคราม | เยอรมนี (ฮอโลคอสต์ **·**  การฟ้องร้อง) **·**  อิตาลี **·**  ญี่ปุ่น (หน่วย 731 **·**  การฟ้องร้อง) **·**  ฝ่ายสัมพันธมิตร **·**  สหภาพโซเวียต **·**  สหราชอาณาจักร **·**  สหรัฐ |

 |
| หมวดหมู่ **·**  สถานีย่อย
 คำจำกัดความ **·**   ตำรา **·**   คำคม **·**   เอกสารต้นฉบับ **·**   สื่อ **·**  หัวข้อข่าว |

| * ด
* ค
* ก
แนวรบด้านตะวันตกในสงครามโลกครั้งที่สอง |
| --- |
| ปฐมบท / ค.ศ. 1939 | สงครามลวง  **·**  การรุกซาร์ลันท์  **·**  ยุทธการที่เฮลิโกแลนด์ไบต์ |
| ค.ศ. 1940–1941 | การบุกครองลักเซมเบิร์ก  **·**  ยุทธการที่เนเธอร์แลนด์ (ยุทธการที่กรุงเฮก  **·**  ยุทธการที่รอตเทอร์ดาม  **·**  ยุทธการที่เซลันด์  **·**  รอตเทอร์ดามบลิทซ์)  **·**  ยุทธการที่เบลเยียม (ยุทธการที่ป้อมเอเบิน-เอมาเอล  **·**  ยุทธการที่อานูว์  **·**  ยุทธการที่ฌ็องบลู  **·**  ยุทธการที่ลิส)  **·**  ยุทธการที่ฝรั่งเศส (ยุทธการที่เซอด็อง  **·**  ยุทธการที่มงกอร์แน  **·**  ยุทธการที่อารัส  **·**  ยุทธการที่บูลอญ  **·**  การล้อมกาแล  **·**  ยุทธการที่เดิงแกร์ก  **·**  การถอนทัพที่เดิงแกร์ก)  **·**  ยุทธการที่บริเตน (อาดเลอร์ทาค  **·**  วันแสนทรหด  **·**  วันยุทธการที่บริเตน)  **·**  ปฏิบัติการสิงโตทะเล |
| ค.ศ. 1942–1943 | ปฏิบัติการเซอร์เบอรัส  **·**  ปฏิบัติการด็อนเนอร์ไคล์  **·**  การตีโฉบฉวยแซ็ง-นาแซร์  **·**  การตีโฉบฉวยเดียป |
| ค.ศ. 1944–1945 | ปฏิบัติการโอเวอร์ลอร์ด  **·**  ปฏิบัติการดรากูน  **·**  การรุกจากปารีสถึงแม่น้ำไรน์  **·**  ปฏิบัติการมาร์เก็ตการ์เดน (ยุทธการที่อาร์เนม)  **·**  ยุทธการที่อาเคิน  **·**  ปฏิบัติการเช็ลด์ท  **·**  ยุทธการตอกลิ่ม  **·**  การบุกครองเยอรมนี |